Viborger Samler, 1826-06-28
Efterat Hs. Majestæt havde taget Alt her i Øiesyn, begav Allerhøistsamme sig til det Punkt ved Ferring, Fjord, hvor Havet for nyeligen var indbrudt i Fjorden, herfra fortsatte Hs. Majestæt Reisen igjennem Ferring, Vandborg og Engberg Sogne, hvorfra overalt var Udsigt til Havet langs ud over Harboer, Til Lemvig ankom Hs. Majestæt igjen Kl. 1 1/2 Eftermiddag. Dernæst behagede det Allerhøistsamme at tage i Øiesyn, Kirken, Byens nye og vel indrettede Raadhuus, Almueskolen, Sygehuset m. m., hvorefter Hs. Majestæt gav Audients, og da denne var endt, behagede Hs. Majestæt at indtage en Dejenne dinatoire. Hvorpaa Allerhøistsamme steg til Vogns Kl. 6 for derefter at begive sig til Holstebroe. - Aldrig vil den Naade og uendelige Mildhed Hs. Majestæt under sit Allerhøieste Ophold her udviste, udslettes af nogen Dansk Undersaats Erindring her i Egnen. Holstebroe den 25de Junii. Afvigte Onsdag Aften Kl. 9 glædedes vor lille Bye ved Hs. Majestænvor elskede Konges allerhøieste Nærværelse. Klokkernes Ringen og en Mængde Mennesker, der strømmede ind fra Landet, bebudede Allerhøistsammes Ankomst. Det behagede Hs. Majestæt at aftræde hos Hr. Amtsforvalter Skierbek hvor de fornødne Anstalter vare trufne til den høie Gjæsts Modtagelse. Om Aftenen var hele Byen smukt illumineret. Paa Torvet, ligeoverfor Hs. Maj. Sovegemak, var opreist en 30 Fod høi Støtte med Transparent, hvori en Engel forestilledes at svæve ned af Skyerne, i Haanden en Krands, der omflyngede tvende for Danmark tjære Navne Frederik og Vilhelmine. Paa Foden af Stotten var anbragt følgende Jnscription. Høit lød i Danmark Glædens Jubeltone, For Kongedatteren, som laaredes til Brud, Af Frederik Carl, født til Danmarks Krone, Hvem hun sit Hjerte gav, den Møe saa prud. O Kinge! Vor lille Bye, som glad og det fornam Lykønsker Dig, lykønsker Hende, Ham! Desuden vare paa flere Steder i Byen Transparenter med Hentydning paa det høie Pars Forlovelse, ligesom Enhver af Borgerne bestræbte sig forat smylke Byen paa det Stjønneste til denne Festlighed. Ligeledes var ogsaa Amtsforvalter SkierbeksHave, der her i Egnen formedelst sin Størrelse og Skjønhed ansees som en Sjeldenhed, meget smukt illumineret. Iiær udmærkede sig en meget lang Linde=Aller, behængt med 3 Rader couleurte Lamper, ved Enden af hvilken paa en Forhøining var anbragt et Alter med Dr. M. M. Kongens og Dronningens forenede Navnetræk i Transparent. Saavel i Haven som i alle Byens Gader var hele Natten igjennem en stor Mængde Mennesker i Bevægelse der alle toge Deel i denne saa sjeldne Glædesfest. Jkke destomindre vedligeholdtes dog stedse den bedste Orden. Den følgende Dags Morgen behagede det Hs. Majestæt at eftersee Embedsmændenes Protokoller og dernæst at tage Byens offentlige Anstalter i Øiesyn, saasom: Raadhuset, Kirken, Skolen, Sygehuset a. Ogsaa lod Hs. Maj. Borgervæbningen og Brandcorpset. præsentere for sig og var saa naadig at bevidne samme sin Tilfredshed. Deres Glæde herover udtrykte Borgerne ved et 3 Gange gientaget Hurra for Hs. Maj., hvilket Allerhøistsamme behagede at besvare med et lignende Hurra og med Ønske for Borgernes vedvarende Held. Fra Kl. 10 - 11 gaves Audients til Alle og Enhver og, efterat samme var endt, be bagede det Hs. Maj. at begive sig til Taffels, hvortil alle Byens og adskillige udenbyes Embedsmænd vare tilsagte. Under Taffelet tillod Kongen at en af Hr. Pastor Hasle forfattet Sang blev afsjungen med Accompagnement af Harpe; hvorpaa Hs. Maj. Skaal, med Allerhøistsammes Tilladelse, blev udbragt af Verten Amtsforvalter Skierbek, som herved fik Leilighed til at fremfore det Ønske Alle i Hjertet nære: at Landet længe maae beholde en saa godt Konge. Strax efter Taffelet Kl. 12 Middag fortsatte Hs. Majestæt sin Reise til Viborg. Ved Porten, som Hs. Maj. skulde passere, var en stor Mængde Mennesker forsamlet, Damer og Cavalerer, Byens Embedsmænd og Borgere, for at bringe den elskede Konge deres Afskedshilsen. Den under Taffelet afsjungne Sang, var følgende: Mel. Smilende Haab o. s. v. Hist faae Du Konge, Land fra Land løsrevet, Vældig er Havets stormoprørte Magt. Brudt er det Baand som hidtil knyttede Revet, Hvor Cimbrisk Gubbe fordum Sæd har lagt. Høit sprudler Bølgen hvor Axet groede! Hvad stod paa Jorderig evig fast i Pagt? Jntet hvad Jld, Vand Død kan adskille, Det splitter Tiden med sin haarde Arm; Kun aldrig det hvad Hjerter kjærligt ville, Hvor Kjærlighed sig rører dybt i Barm. Du elskte os, vi evigt Dig skal elske, J Konge god, for Dig hver Bøn er varm. Hersk længe længe over Danmarks Rige! Styr det i Fred og giør det lykkeligt, Aldrig skal Troeskab fra Din Throne vige; Stedse skal Kjærlighed blomstre for Dig rigt. Held os vi have i Dig en Fader! Under Dit Scepter at boe er frydeligt. Høyriis. Fredagen den 23de og Løverdagen den 24de Juni 1826, blive evig uforglemmelige for Hammerum Herreds Beboere, da vores elskede blide Konge overnattede her paa Gaarden. - Om Aftenen den 23de lidt over Kl. 6 var Monarkens Ankomst - Med almindelig Jubel og sande Glædesfølelser modtoges Han. - Eieren, Hr. Landmaaler Flensburg, havde med ægte undersaatligt Sindelag Jntet ladet mangle som kunde forherlige denne Fest - Jgjennem en smagfuld dekoreret Æreport kjorte Hans Majestæt til Borge=Gaarden hvor 12 hvidklædte med Krandse dekorerede unge Piger af Egnen overrakte Majestæten nogle Velkomst=Stropher, og strøede Blomster for Allerhøistsamme. - 1/2 Time efter Ankomsten var Cour for Egnens Embedsmænd, og strax derpaa fremførtes, efter Kongens befaling, de unge Piger anførte af Krigsraad Kielstrup til allernaadigst Fremstillelse, hvor da Majestæten huldrigt med sin vante Mildhed behagede at modtage en Blomster=Bouquet og de frembudne Kirsebær. Om Aftenen var Gaardens bekjendte skjønne Have smukt dekoreret med couleurte Lamper, ligeledes Æreporten og Indgangene. Hele Gaarden samt de nærliggende Gaarde, Jkast Præstegaard, Nyegaard og Nemmegaard, hvor en Deel af Hans Majestæts Følge var indlogeret, illimineredes. J Transparenter saaes paa 3de Steder den elskede Konges NavneTræk, og det Hele fandt meget bifald, ligesom det og af Hs. Majestæt fra Vinduerne til alle Sider blev med særdeles Naade anseet. - Klokken 5 næste Morgen var alt i Virksomhed. Hans Majestæt behagede allernaadigst at promenere i den smagfulde have Efter adskillige Arbeiders Tilendebringelse behagede det Hs. Majestæt at meddele privat Audientse, hvor Allerhøistsamme da tillige lod sig forevise Prøver af det i Hammerum Herred forefundne Jern-Erts. - Klokken 7 nærmede Afreisen sig, Hans Majestæt tillod huldrigst at de ovenmeldte unge Piger atter fremstillede sig, overrakte Ham og afsang følgende Stropher, Tal ædle Drot at Du gjæsted vor Lyng-Egn nu Fred over Dig!! Over Din Dannebod! Over Din Æt saa god! Hver Mand ved Thronens Fod! Lev lykkelig, Et eenstemmigt Fredrik den 6te leve og glade Hurraraab tolkede Hjerternes Følelser, Ved den sidste Omkjørsel løde endnu eengang de glade Raab: Den gode Konge leve! og saaledes herskede i alles Bryst den største Glædeover denne Egnen vederfarende Naade. - Og gid ofte denne fromme elskede Konge vilde glæde sine taknemmelige Landboere ved sin Nærværelse. Ved Afskeden overleveredes Hr. Flensburg egenhændig af Hs. Majestæt en kostbar med Brillanter besat Gulddaase, Om Eftermiddagen og Aftenen den 24de vare baade de omtalte unge Piger og Egnens Honoratiores indbudne af Hr. Flensburg til glade Forlystelser og Dands, hvorved den gode Konges Skaal blev drukken og Hans Nærværelse festlig ihukommet; Lampe Jlluminationen blev om Aftenen gjentaget, og intet spart som kunde forherlige Mindet og Festen. Viborg. En gruelig Hede, med nordvestlig Vind, uden Dug de fleste Nætter, qvæler alt Græs; Kornsorter og Havesager forbrændes. Landmanden sukker efter Regn, der alene, skjøndt vel sildig paa de lerede og sandige Marker, kan oplive hans Haab. -J Torsdags druknede ved at bade sig her i Søen K. 9 Aften en voxen Smededreng, der med nogle flere badede sig.